**TEDENSKI NAČRT DELA ZA UČENCE 4. b RAZREDA - od 18. 5. do 22. 5. 2020**

Drage učenke, dragi učenci, spoštovani starši!

V preteklem tednu ste me razveselili s prekrasnimi žuželkami, ki ste jih res natančno narisali in pobarvali. Zdelo se mi je, kot da bi jih gledala pod povečevalnim steklom. Moram reči, da vam je šlo risanje žuželk mnogo bolje kot risanje cvetov, zato sem se odločila, da vam bom dala pri LUM tisto oceno, ki bo boljša. Pri tistih, ki boste morda med oceno, pa kar obe. Veseli me, ker verjetno sedaj prav vsi dobro veste, kako so zgrajene žuželke, ki predstavljajo največjo skupino živih bitij na našem planetu in so za nas še kako pomembne. Nekatere pa tudi zelo nevarne, saj prav komarji, ki povzročajo v tropskih krajih malarijo, povzročijo vsako leto okoli dobrega milijona smrtnih žrtev!

V tem tednu vas čaka opazovanje življenja v gozdu. Upam, da boste uživali in se spet veliko novega naučili. Tokrat boste spoznavali lesnate in druge rastline, ki rastejo v treh gozdnih slojih. Spoznali boste rastline brez cvetov, ki jih nekateri radi mešajo z vetrocvetkami. Mi pa sedaj zelo dobro vemo, da imajo tudi vetrocvetke cvetove, le da so precej manj pisani, ker cvetni prah raznaša veter. Tudi vse lesnate rastline so vetrocvetke, le da njihove cvetove na gozdnih drevesih le redko opazimo, ker se skrivajo v krošnjah dreves in niso tako pisanih barv, kot pri sadnih drevesih. Morda boste opazili, da ima leska ločene moške in ženske cvetove. Moški rastejo na moški rastlini in ženske na ženski rastlini.

Običajno rasteta zelo blizu. Moškim cvetovom rečemo tudi kačice in ko zapiha veter, cvetni prah zanese na ženske cvetove. Po oprašitvi se tam začnejo razvijati lešniki, ki jih skoraj vsi zelo radi jemo.

V gozdu najdemo tudi veliko užitnih rastlin in plodov, vendar moramo biti pri tem zelo pazljivi in jih ne smemo uživati, če jih ne poznamo, ker so lahko zelo strupeni in lahko povzročijo tudi smrt. Prav kmalu bodo dozorele sladke borovnice, maline in robide, ki so zelo okusne in zdrave. Tudi v našem gozdu je vse polno borovničevja in vse kaže, da bo letos obilo borovnic. Nekateri sedaj že nabiramo bezgove cvetove in iz njih delamo osvežujoč bezgov sirup ali šebeso. Zelo dobri pa so tudi ocvrti cvetovi. Nekoč so verovali, da bezgovo grmovje varuje domačijo pred vsemi zlemi duhovi in naravnimi nesrečami.

Ponovno se bomo srečali preko video-calla. Ocenjevanje znanja je vedno izziv, za nekatere bolj za nekatere manj prijeten. Vendar, v življenju moramo premagati veliko ovir, če želimo biti uspešni. Mislim, da smo lahko še kako ponosni na sebe, ker se spopadamo s takšnim načinom ocenjevanja, ki je tudi za nas učitelje nekaj novega. Učitelji 4. razredov smo si prizadevali, da bi vas lahko morda ocenili v šoli, vendar je zaradi preventivnih ukrepov, prišlo do prostorske stiske in to ni bilo mogoče izvesti. Vam pa že sedaj lahko zaupam, da bo to naše zadnje ocenjevanje preko video-calla, saj bomo DRU ocenjevali na malo drugačen način ; )

Ponosna sem na vas, ker zmorete, ker se trudite in opravljate svoje naloge po svojih najboljših močeh.

Še naprej se veselim vaših izdelkov, ki jih z veseljem pregledujem in se ob njih pogosto tudi prijetno nasmejim. Nekateri ste v tem času postali veliko bolj samostojni ter dokazali sebi in staršem, da marsikaj znate in zmorete povsem sami.

Spoštovani starši, še naprej sem Vam zelo hvaležna, ker pomagate meni in svojim otrokom. Ko vam bo težko, se pohvalite in se ne predajte malodušju in tarnanju. Ko bo vsega konec in se bomo vrnili v šolske klopi, bomo zaradi te nove izkušnje samo še močnejši. Kar pa je najbolj pomembno, učitelji in starši se bomo spet začeli bolj spoštovati. Postali bomo zavezniki v skupni želji, da skupaj vzgojimo in izobrazimo poštene in predvsem samostojne otroke. Resnično upam in si srčno želim, da bo res tako.

Dostikrat sem že razmišljala, da bi se posnela in vas nagovorila, vendar mi je veliko lažje, če se pogovarjam z vsakim posebej preko vibra ali pisnih sporočil. Upam, da me razumete in ste se nekako že navadili, da vas ne nagovarjam in poučujem preko videoposnetkov.

Hvala za razumevanje!

Vse lepo Vam želim. učiteljica Ani Gale

|  |  |
| --- | --- |
| **SLOVENŠČINA – 4 ure** | |
| VSEBINA:  **Astrid Lindgren:**  **RONJA, RAZBOJNIŠKA HČI** | GRADIVA IN PRIPOMOČKI:  **B, str. 120 – 121 in zvezek** |
| **NAVODILA ZA DELO** | |
| **1.** Kajveš o pisateljici Astrid Lindgren?  2. Veliko, malo, ničesar? Zagotovo poznaš PIKO NOGAVIČKO, ki jo je napisala : )  3. Astrid Lindgren je ena najbolj znanih pisateljic na svetu, čeprav je umrla že leta 2002.  V moji mladosti je bila Pika Nogavička tako slavna, kot je sedaj slavni čarovnik Harry Potter.  Astrid Lindgren pa skoraj tako slavna kot pisateljica Joan Rowling!  4. V berilu na str. 120, boš o Astrid Lindgren izvedel-a nekaj malega, precej več pa na spletni strani  www.astrid-lindgren.com  5. Preden se lotiš branja odlomka, preberi uvod v besedilu, ki je v modrem okvirju na str. 121.  **6.** Preberi odlomek in narahlo podčrtaj neznane besede. Prosi domače, naj ti jih razložijo.  7. Po drugem branju najprej ustno odgovori na vprašanja na str. 121.  8. Kaj meniš o tem, da gre lahko Ronja kar sama v gozd, kjer pretijo številne nevarnosti?  9. Ali bi tudi tebe starši pustili, da greš kar sam-a v gozd? Zakaj NE? Ali pa morda celo DA?  10. V zvezek napiši naslov: A. Lindgren: RONJA, RAZBOJNIŠKA HČI  Pustolovska zgodba  Najprej odgovori na vprašanje:  Kaj je pustolovska zgodba? Potem pa še na vsa štiri vprašanja na str. 121.  ----------------------------------------------------------------------------------------------------------------------------------------  Izberi enega izmed naslovov in napiši ali po svoje dokončaj pustolovsko zgodbo:   1. RONJA, RAZBOJNIŠKA HČI – nadaljevanje in konec zgodbe 2. MOJE SREČANJE Z RONJO V RAZBOJNIŠKEM GOZDU 3. RONJA V PEKLENSKEM ŽRELU 4. RONJA IN BORKOVI RAZBOJNIKI 5. RONJA PREMAGA SIVE ŠKRATE IN GOZDNICE 6. Lahko si izmisliš tudi SVOJ NASLOV, vendar mora biti tvoja zgodba pustolovska in v njej mora nastopati tudi RONJA. 7. V vseh zgodbah si lahko izmisliš svoje literarne like ali pa dodaš že znane like iz drugih zgodb. 8. POSLIKAJ IN POŠLJI. 9. Če ti je bil odlomek prekratek in te zanima, kaj se je v resnici zgodilo, lahko prebereš celo knjigo, saj je zelo zanimiva. | |
| **DRUŽBA - 2 uri** | |
| VSEBINA:  **KULTURNA DEDIŠČINA**  **ŠEGE IN NAVADE** | GRADIVA IN PRIPOMOČKI:  **DZ, str. 102 – 104, e-gradiva RADOVEDNIH PET,** |
| **NAVODILA ZA DELO** | |
| 1. OGLEJ si e-gradiva RADOVEDNIH PET: KULTURNA DEDIŠČINA ter ŠEGE in NAVADE   <https://www.radovednih-pet.si/vsebine/rp4-dru-sdz-osn/#>     1. Ob ponovnem ogledu in ikoni reši 1. nal. na str. 102 - 103. 2. **Dobro** preberi besedilo v zelenem okvirju na str. 103 in podčrtaj bistvene podatke. 3. Preberi navodila pri 1. nalogi na str. 104 in natančno opiši eno izmed šeg ali običajev, ki jo praznujete tudi doma. POSLIKAJ IN POŠLJI. 4. Ponovi in dopolni besedilo v zelenem okvirju na str. 104. | |

|  |  |
| --- | --- |
| **MATEMATIKA - 4 ure** | |
| VSEBINA:  **PISNO DELJENJE Z VEČKRATNIKI ŠTEVILA 10** | GRADIVA IN PRIPOMOČKI:  **DZ3, str. 84-87,**  **Zbirka nalog-Znam za več, str. 66,67** |
| **NAVODILA ZA DELO** | |
| 1. Sedaj te čaka PISNO DELJENJE Z VEČKRATNIKI ŠTEVILA 10. 2. Verjetno boš kmalu-ugotovila, da ni težko. Veliko lažje ti bo, če boš že na začetku prečrtal-a toliko ničel, ko jih ima drugi faktor. 3. Reši naloge v DZ3, str. 84 do 85. 4. Poskušaj rešiti tudi besedilne naloge na str. 86 - 87. Če ti kaj ne bo šlo, lahko počakaš do petka, ko bom poslala rešene naloge 5. VAJA DELA MOJSTRA, MOJSTER PA VAJO, zato reši še naloge v Zbirki nalog – ZNAM ZA VEČ, str. 66-67. 6. Če želiš, lahko rešiš tudi naloge v DZ3, str. 88 – 90. 7. Če ti morda ne gre, mi lahko sporočiš na mejl in dogovorili se bomo za učno uro po vido callu. | |
| **NARAVOSLOVJE IN TEHNIKA bo v tem tednu namenjena naravoslovnemu dnevu.** | |
| VSEBINA:  **NARAVOSLOVNI DAN –**  **ŽIVLJENJE v GOZDU** | GRADIVA IN PRIPOMOČKI:  **UL – ŽIVLJENJE V GOZDU,**  **PPT – Življenje v gozdu** |
| **NAVODILA ZA DELO** | |
| 1. Preden greš v GOZD, si moraš najprej ogledati PPT – ŽIVLJENJE V GOZDU.  2. PREGLEJ naloge na UL – ŽIVLJENJE V GOZDU da boš vedel-a, kaj te čaka.  3. UPOŠTEVAJ naslednja navodila in priporočila:   * Poskrbi za zaščito pred klopi. * S seboj vzemi steklen kozarec za vlaganje s pokrovom, ki si ga preluknjal, da bo v njem dovolj zraka,   UL-Življenje v gozdu, prazen list, trdo podlago za pisanje, pisala, podlogo, na kateri boš lahko sedel-a.   * Hodi mirno in tiho. * Rastlin ne trgaj, temveč jih samo opazuj. * Žival poskušaj ujeti v lonček in ga pokrij s pokrovom. Po opazovanju, žival spusti nazaj v naravo. * Večino nalog na UL reši v gozdu, nekatere lahko tudi doma. * Rešuj skrbno in natančno. * POSLIKAJ UL IN GA POŠLJI.  1. DODATNE NALOGE:   Ali veš, da:   * Slovenija spada med najbolj gozdnate dežele v Evropi, saj jo pokriva kar 60 % gozdov? * je najbolj razširjeno drevo v Sloveniji BUKEV? * je slovensko narodno drevo LIPA, ki ima mehak les in jo zato radi uporabljajo kiparji? * HRAST potrebuje zelo veliko vode, zato običajno raste ob vodi? * smrekine iglice dišijo po mentolu in jelkine po citrusih? * imajo smrekine iglice na koncu ostro konico in so jelkine zaobljene v obliki srčka?   Če želiš, lahko raziščeš in izveš kaj več :   * o lipi, * razliki med jelko in smreko, * o užitnih in neužitnih gobah, * o uporabi različnih vrst lesa, * o izkoriščanju gozdov v Sloveniji za različne dejavnosti.   Če boš morda uspel-a o tem narediti kakšno predstavitev, mi jo lahko pošlješ | |
| **LIKOVNA UMETNOST** | |
| VSEBINA:  **RASTLINE BREZ CVETOV:**  **PRAPROTI, MAHOVI in LIŠAJI** | GRADIVA IN PRIPOMOČKI:  **Rastlina brez cvetov, svinčnik, flomastri in suhe barvice** |
| **NAVODILA ZA DELO** | |
| 1. Opazuj rastline brez cvetov ter jih na hitro skiciraj s svinčnikom. 2. Pripravi si list A4 ali polovico A4 in ga postavi pokonci. 3. Rastlino brez cvetov nariši s svinčnikom čez ves list, od vrha do konca. 4. Zraven lahko narišeš tudi okolje, kjer raste (npr. lišaj na drevesu, mah na skali,…). 5. Natančno in podrobno nariši neprave liste, stebla, pušice ali trose. 6. Obrobi svojo risbo s flomastri in jo pobarvaj z barvicami. Uporabi takšne barve, kot so v resnici. 7. Pobarvaj tudi ozadje. 8. POSLIKAJ IN POŠLJI. | |

|  |  |
| --- | --- |
| **GLASBENA UMETNOST** | |
| VSEBINA:  **GOZDNA GLASBA** | GRADIVA IN PRIPOMOČKI:  Udobno mesto v gozdu, UL – Življenje v gozdu, zvezek za glasbo |
| **NAVODILA ZA DELO** | |
| 1.Usedi se na mehak mah, podrto drevo, udoben štor ali pa kam drugam.  2. Zapri oči in se umiri.  3. Prisluhni različnim zvokom gozda.  4. Si morda slišal-a:  - ptičje petje, ki ga ne poznaš,  - kukavico, ki se oglaša s kukanjem, ku-ku,  - žolno, ki je trkala s kljunom na drevesno deblo, da bi našla žuželke,  - ali pa morda še kaj drugega.   1. Po poslušanju na prazno stran UL napiši, kaj vse si slišal-a. 2. Doma v zvezek za GUM napiši naslov GOZDNA GLASBA in spodaj prilepi listek ali pa prepiši še enkrat, kaj vse si slišal-a v gozdu. 3. Gozdne zvoke lahko tudi posnameš in pošlješ posnetek ; ) | |

|  |
| --- |
| **ŽIVLJENJE V GOZDU** |
| Ime: NARAVOSLOVNI DAN Datum:  Preden greš v GOZD, si oglej PPT – ŽIVLJENJE V GOZDU. |

1. **Opazuj barve v gozdu in z njimi dopolni trak.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

1. **Dobro si poglej lesnate rastline in jih poskušaj poiskati v gozdu.**

|  |  |  |  |
| --- | --- | --- | --- |
| **http://www2.arnes.si/%7Eevelik1/les/lesovi/d_bukev.jpg** | Dob | http://www2.arnes.si/%7Eevelik1/les/lesovi/d_javor.jpg | [Leska, navadna – Corylus avellana](https://www.google.si/url?sa=i&url=https://vrtnarstvokrasovec.si/portfolio/leska-navadna-corylus-avellana/&psig=AOvVaw3sS8DRYEfQ2HjvS_dRu6xl&ust=1589823016663000&source=images&cd=vfe&ved=0CAIQjRxqFwoTCJDlqLq2u-kCFQAAAAAdAAAAABAP) |
| BUKEV - ŽIR | HRAST - ŽELOD | JAVOR - PADALCE | LESKA - LEŠNIK |
| http://www2.arnes.si/%7Eevelik1/les/lesovi/d_smreka.jpg | http://www2.arnes.si/%7Eevelik1/les/lesovi/d_jelka.jpg | Rdeči bor | http://www2.arnes.si/%7Eevelik1/les/lesovi/d_macesen.jpg |
| SMREKA - STORŽ | JELKA - STORŽ | BOR - STORŽ | MACESEN - STORŽ |

1. **LESNATE RASTLINE DELIMO NA DREVESA-LISTAVCE IN IGLAVCE ter GRMOVJA.**

Zgornje lesnate rastline razporedi v spodnjo razpredelnico.

|  |  |  |
| --- | --- | --- |
| LISTAVCI | IGLAVCI | GRMOVJA |
|  |  |  |

1. **V gozdu najdemo tudi rastline BREZ CVETOV. Poišči jih in poimenuj.**

|  |  |  |
| --- | --- | --- |
|  | [Rože (cvetlice) in gobe Kamniškega vrha - mahovi](https://www.google.si/url?sa=i&url=http://kamniski-vrh.net/mah/mah.html&psig=AOvVaw2GIoJyU48HMde9J_oVeOBj&ust=1589823920337000&source=images&cd=vfe&ved=0CAIQjRxqFwoTCID-veS5u-kCFQAAAAAdAAAAABAJ) |  |
|  |  |  |

|  |
| --- |
| Rastline brez cvetov nimajo \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_ .  Praproti imajo na spodnji strani listov \_\_\_\_\_\_\_\_\_\_\_\_\_\_\_\_\_\_\_\_\_\_ s katerimi se razmnožujejo.  Mahovi imajo trose v \_\_\_\_\_\_\_\_\_\_\_\_\_\_\_\_\_\_\_\_,v zemlji neprave \_\_\_\_\_\_\_\_\_\_\_\_\_\_\_\_\_\_ in pri  tleh neprave \_\_\_\_\_\_\_\_\_\_\_\_\_\_\_. Rastejo na vlažnih tleh, ker potrebujejo veliko \_\_\_\_\_\_\_\_\_\_\_. |

1. **Dopolni povedi.**
2. **Izvedel si, da rastline v gozdu delimo na tri sloje. Poimenuj rastline, ki si jih videl-a**

**v gozdu in jih razvrsti v spodnjo razpredelnico. Če ne veš, kako se imenujejo,**

**jih samo NATANČNO nariši in pobarvaj.**

|  |  |  |
| --- | --- | --- |
| DREVESNI SLOJ | GRMOVNI SLOJ | ZELIŠČNI SLOJ |
|  |  |  |

**7. Naštej ali NATANČNO nariši živali, ki si jih videl-a v gozdu.**

|  |  |  |
| --- | --- | --- |
| PTICE | ŽUŽELKE | OSTALE ŽIVALI |
|  |  |  |

1. **Naštej ali nariši nekaj užitnih rastlin ali plodov, ki jih lahko nabiramo v gozdu.**

|  |
| --- |
|  |

1. **Nariši užitno gobo in jo primerjaj s strupeno mušnico.**

|  |
| --- |
|  |

1. **Nariši ali napiši tri zanimivosti, ki si jih videl-a ali doživel-a v gozdu.**

|  |  |  |
| --- | --- | --- |
|  |  |  |

|  |
| --- |
| 1. **IZBERI SI ENO RASTLINO BREZ CVETOV (PRAPROT, MAH ali LIŠAJ ), lahko pa tudi VSE.**   **NATANČNO JO/JIH NARIŠI IN POBARVAJ.**  **Pri tem upoštevaj:**   1. Opazuj in jo/jih ter na hitro skiciraj s svinčnikom. 2. Pripravi si list A4 ali polovico A4 in ga postavi pokonci. 3. Rastlino brez cvetov nariši s svinčnikom čez ves list, od vrha do konca. 4. Zraven lahko narišeš tudi okolje, kjer raste (npr. lišaj na drevesu, mah na skali,…). 5. Natančno in podrobno nariši neprave liste, stebla, pušice ali trose. 6. Obrobi svojo risbo s flomastri in jo pobarvaj z barvicami. Uporabi takšne barve, kot so v resnici. 7. Pobarvaj tudi ozadje. POSLIKAJ IN POŠLJI. |

**NAČRT OPRAVLJENEGA DELA OD 18. do 22. maja 2020**

|  |  |  |  |  |
| --- | --- | --- | --- | --- |
| **UČNI PREDMET** | **VSEBINA** | **GRADIVA IN PRIPOMOČKI** | **OPRAVLJENO** | **OPOMBE** (Ali je težko, lahko, zanimivo, enostavno…) |
| **SLJ** | **RONJA, RAZBOJNIŠKA HČI**  PUSTOLOVSKA  ZGODBA | -BERILO, str. 120-121  -Zvezek- Odgovori na vprašanja, B/str, 121  zvezek  POSLIKAJ IN POŠLJI |  |  |
| **MAT** | PISNO DELJENJE Z VEČKRATNIKI ŠTEVILA 10 | -DZ3, str. 84-87  -Znam za več, str. 66-67  -Če želiš DZ3, str. 88-89 |  |  |
| **NIT** | NARAVOSLVNI DAN –  ŽIVLJENJE V GOZDU | - ogled PPT-Življenje v gozdu  -opazovanje življenja v gozdu  -reševanje UL - POSLIKAJ IN POŠLJI |  |  |
| **DRU** | KULTURNA DEDIŠČINA  ŠEGE IN NAVADE | -ogled e-gradiv RADOVEDNIH PET  -DZ, str. 102-104  -Opis domače šege ali običajev  -POSLIKAJ IN POŠLJI |  |  |
| **LUM** | RASTLINE BREZ CVETOV | -upoštevaj opisnik  -natančno nariši in pobarvaj,  -POSLIKAJ IN POŠLJI |  |  |
| **GUM** | GOZDNA GLASBA | -poslušanje glasov in zvokov v gozdu,  - zapis v zvezek za GUM |  |  |

**DODATNO DELO:**

|  |  |  |  |  |
| --- | --- | --- | --- | --- |
| **UČNI PREDMET** | **VSEBINA** | **GRADIVA IN PRIPOMOČKI** | **OPRAVLJENO** | **OPOMBE** (Ali je težko, lahko, zanimivo, enostavno…) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |